Diari Oficial de la Generalitat Valenciana


Sumari del DOGV 8223, del 30-01-2018 (2018/742)

Extracte de la Resolució de 29 de desembre de 2017, de la Vicepresidència i Conselleria d'Igualtat i Polítiques Inclusives, per la qual es convoquen subvencions de serveis socials especialitzats de persones majors (prestacions econòmiques individualitzades) per a l'exercici 2018.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8223

Data del DOGV
:   30-01-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/742


Data del document
:   29-12-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 29 de desembre de 2017, de la Vicepresidència i Conselleria d'Igualtat i Polítiques Inclusives, per la qual es convoquen subvencions de serveis socials especialitzats de persones majors (prestacions econòmiques individualitzades) per a l'exercici 2018. [2018/742]  
BDNS (identif.): 383349.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Podran ser-ne beneficiàries persones majors de 60 anys, amb deficiències de caràcter motor o sensorial que els impedisquen o dificulten la mobilitat amb mitjans normals.  
  
Segon. Finalitat  
Eliminació de barreres arquitectòniques de l'habitatge propi o l'edifici de la persona major que obstaculitzen la seua mobilitat, incloent-hi les transformacions o les reformes que contribueixen a evitar els obstacles i a facilitar la mobilitat.  
  
Tercer. Bases reguladores  
Ordre 8/2015, de 29 de desembre, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de la concessió de subvencions en matèria de serveis socials especialitzats de persones majors (DOGV 05.01.2016).  
  
Quart. Import  
La quantitat de la subvenció estarà en funció dels ingressos totals de la unitat familiar, del nombre de membres d'aquesta, del cost de l'activitat subvencionada i del mòdul màxim. Els ingressos totals de la unitat familiar es computaran segons el barem establit en l'ordre de bases. El mòdul econòmic màxim pel qual es regeixen les prestacions econòmiques individualitzades per a l'eliminació de barreres arquitectòniques serà de 3.727,57 €.  
  
Cinqué. Termini de presentació de sol·licituds  
El termini comprendrà des de l'endemà de la publicació d'aquest extracte en el Diari Oficial de la Generalitat Valenciana i fins al 31 d'octubre de 2018. No obstant això, amb caràcter extraordinari, podran admetre's i tramitar-se les sol·licituds de subvencions presentades després d'aquesta data i abans del 31 de desembre d'aquest any, sempre que s'acredite documentalment l'aparició de la necessitat fora del termini normal de presentació de sol·licituds.  
  
València, 29 de desembre de 2017.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.